Īmāna Halīfa

Īmāna Halīfa (; dzimusi ) ir Alžīrijas boksere,  čempione svara kategorijā līdz 66 kg. Pēc Halīfas uzvaras pār Itālijas bokseri Andželu Karīni 2024. gada olimpiskajās spēlēs sociālajos tīklos sāka izplatīties apgalvojumi par viņas dzimumu un tiesībām piedalīties sacensībās. Sportistes analīzes iepriekš uzrādījušas pārāk augstu testosterona līmeni, lai varētu startēt sacensībās.

 Karjera 
Divas reizes piedalījusies olimpiskajās spēlēs (, ). 2020. gada olimpiādē Tokijā sasniedza ceturtdaļfinālu 60 kg svara kategorijā. Ir 2022. gada pasaules vicečempione un 2022. gada Āfrikas čempione 64 kg svara kategorijā, kā arī 2023. gada Arābu spēļu uzvarētāja 66 kg svara kategorijā.

2023. gada pasaules čempionātā sasniedza finālu, taču pirms cīņas sportiste tika diskvalificēta, jo neatbilda Starptautiskās boksa federācijas (IBA) atbilstības prasībām. Vēlāk tika norādīts, ka Halīfai ir pārāk augsts testosterona līmenis, lai varētu startēt sacensībās. Vēlāk IBA prezidents Umars Kremlevs sacīja, ka Halīfa diskvalificēta, jo DNS testi pierādīja, ka viņai ir XY hromosoma, taču netika atklāts, ar kādām metodēm tika veikti testi.

2024. gada olimpisko spēļu boksa sacensības pārvaldīja SOK Parīzes boksa vienība (IOC's Paris 2024 Boxing Unit), jo sporta veidu pārvaldošajā IBA tika konstatētas pārvaldības problēmas, tiesnešu korupcija. SOK, izmantojot citus noteikumus kā IBA, pielaida Halīfu pie sacensībām, apstiprinot, ka viņa atbilst visiem nepieciešamajiem atbilstības un medicīniskajiem noteikumiem, lai startētu olimpiskajās spēlēs. Pašu olimpisko spēļu sacensību otrajā kārtā Halīfas pretiniece Andžela Karīni (Itālija) atteicās no cīņas turpināšanas pēc 46 sekunžu pavadīšanas tajā. Sākotnēji itāliete apgalvoja, ka nebija godīgi ļaut Halīfai cīnīties, taču vēlāk publiski atvainojās, sakot, ka respektē SOK lēmumu ļaut Halīfai startēt. Pēc cīņas ar Karīni tika plaši kritizēts SOK lēmums ļaut Halīfai startēt olimpiskajās spēlēs. Halīfa uzvarēja olimpiskajā turnīrā un izcīnīja zelta medaļu, finālā pieveicot ķīnieti Janu Liu.

2025. gada maijā SOK atzītā jaunā Pasaules Boksa federācija (WB) ziņoja, ka ieviesīs obligātu dzimuma pārbaudi sportistiem, kuri ir vecāki par 18 gadiem. Tas visdrīzāk aptur Halīfas dalību sieviešu sportā.

 Atsauces 

 Ārējās saites 

Kategorija:1999. gadā dzimušie
Kategorija:Alžīrijas bokseri
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Alžīrijas olimpiskie zelta medaļnieki
Kategorija:Olimpiskie zelta medaļnieki boksā